In ta fotografia tradisionale existe un elemento senscibile rapprezentou dä pellicola. In te a foto digitale no existe de pellicola, e ao sö posto gh'è un atro elemento che o regögge e o trattegne l' immagine: questo elemento o l'è o CCD ( acronimo pe e parolle ingleixi Charge Coupled Device ). In ta pellicola i alogenuri unna votta imprescionæ no son in graddo de tornä ao stato inisiale, mentre i elementi senscibili do CCD pöan ritornä in te un stato de no-eccitasion, e esse in graddo de registrä de növe immagini.